કૈક અમંગળની આશંકાએ અને બેચેની ઘેરી વળી અને વિચારોએ એની ઊંઘનું સ્થાન લીધું. માત્ર નાનકડી ગેર-સમજણને કારણે વિધિએ વિચાર્યા વિના જ મધુરા લગ્નજીવનમાં કડવાશના ઝેર ઘોળ્યા હતા. પિયરમાં ચાલી ગયેલી પત્ની, વિધિના પેટમાં વંશનો અંશ ઉછરી રહ્યો હતો. પણ વંશને ક્યાં ખબર હતી કે નિયતિએ કઈ રમત આદરી હતી ! એના જીવનનો એક હિસ્સો જે વિધિના ઉદરમાં રોપાયો હતો, જન્મ્યા વિના જ અનંતમાં વિલીન થવાનો હતો. નિયતિએ તો માત્ર સ્વપ્ન દ્વારા સંકેત આપ્યો હતો.